മുന് ക്രിക്കറ്റ് താരം ക്രിസ് കെയിന്സിന്റെ നില അതീവ ഗുരുതരം ന്യൂസിലാന്റ് : ആരോഗ്യസ്ഥിതി വഷളായതിനെ തുടര്ന്ന് ആശുപത്രിയില് പ്രവേശിപ്പിക്കപ്പെട്ട ന്യൂസിലാന്റ് മുന് ക്രിക്കറ്റ് താരം ക്രിസ് കെയിന്സിന്റെ നില അതീവ ഗുരുതരമെന്ന് റിപ്പോര്ട്ട്. ജീവന് രക്ഷാ ഉപകരങ്ങളുടെ സഹായത്തോടെയാണ് താരത്തിന്റെ ജീവന് നിലനിര്ത്തുന്നത് എന്നാണ് ന്യൂസിലാന്റ് മാദ്ധ്യമങ്ങളുടെ റിപ്പോര്ട്ട്. ഓസ്ട്രേലിയയിലെ കാന്ബറാ ആശുപത്രിയിലാണ് അദ്ദേഹം ചികിത്സയിലുള്ളത്. ഹൃദയ സംബന്ധമായ അസുഖത്തിന് ക്രിസ് കെയിന്സ് നിരവധി ശസ്ത്രക്രിയകള്ക്ക് വിധേയനായി. അതേസമയം ന്യൂസിലാന്റ് ക്രിക്കറ്റ് ബോര്ഡ് ഇതുമായി ബന്ധപ്പെട്ട് പ്രതികരിച്ചിട്ടില്ല. 1986 2006 കാലഘട്ടത്തിലായി 62 ടെസ്റ്റ് മത്സരങ്ങളും 215 ഏകദിന മത്സരങ്ങളും ന്യൂസിലാന്റിനായി താരം കളിച്ചു. ആ കാലഘട്ടത്തിലെ ലോകക്രിക്കറ്റിലെ മികച്ച ഓള്റൗണ്ടറായിരുന്ന കെയിന്സ് ഇന്ത്യയില് നടന്ന ക്രിക്കറ്റ് വാതുവെയ്പ് വിവാദത്തിലും ആരോപണ വിധേയനായി.